Premierul Marcel Ciolacu a avut o primă reacție după ce a apărut informația potrivit căreia România a alocat doar 1,6% din PIB entru Apărare, deși în mediile oficiale s-a vehiculat ideea potrivit căreia anul trecut România a alocat 2,5% din PIB.
Premierul a spus că în lunile ianuarie și februarie s-au făcut multe plăți în domeniul Apărării.
"S-au făcut foarte multe plăți în ianuarie și februarie, am avut un deficit de 1,7% în aceste luni. Nu au fost cheltuieli suplimentare nici din administrația locală și centrală. Marea majoritate a acestui deficit au fost plățile către apărare. Ne-am asumat toate lucrurile le-am dus până la capăt", a declarat Marcel Ciolacu, potrivit Antena3.ro.
Totuși, secretarul general al NATO, Jens Stoltenberg, a spus că doar șapte state membre NATO au alocat cel puțin 2% din PIB pentru apărare în 2022, potrivit presei internaționale. România nu se află printre țările menționate de Stoltenberg.